ლიტერატურულ-შემოქმედებითი კვირეული
2010-03-25 12:00 (Asia/Dubai)
სტუდენტური თვითმმართველობა ატარებს ლიტერატურულ-შემოქმედებით კვირეულს 29 მარტიდან 1 აპრილამდე:

29 მარტი – შეხვედრა დავით ტურაშვილთან და ლაშა ბუღაძესთან 18:00 საათზე თეატრალურ სარდაფში.
30 მარტი – ნიკოლოზ ქვრივიშვილის, ნიკოლოზ ლაშიასა და ზურაბ ლოგუას პოეზიის საღამო 18:00 საათზე თეატრალურ სარდაფში.
31 მარტი – გასვლითი ღონისძიება “ხელნაწერთა ეროვნულ ცენტრში” 16:00საათზე, მსურველებმა წინასწარ გაიარეთ რეგისტრაცია, სტუდენტური თვითმმართველობა #315.
1 აპრილი – მანანა შენგელიას შემოქმედებითი წერის ტექნიკის მასტერკლასი AA302 აუდიტორია, მსურველებმა წინასწარ გაიარეთ რეგისტრაცია, სტუდენტური თვითმმართველობა #315, ან დარეკეთ ნომერზე 898760013 სალომე კოჭლამაზაშვილი.

შეხვედრა ჰავიერ სოლანასა და სტრობ ტელბოთთან
2010-03-25 16:06
30 მარტს პროექტის “დებატები საჯარო პოლიტიკაზე” ფარგლებში ილიას სახელმწიფო უნივერსიტეტის სტუდენტებსა და პროფესორებს შესაძლებლობა ექნებათ, შეხვდნენ ჰავიერ სოლანას (Javier Solana) და სტრობ ტელბოთს (Strobe Talbott).
დებატები გაიმართება ეროვნული ბიბლიოთეკის დარბაზში (ლადო გუდიაშვილის ქ. 7). დასასწრებად 29 მარტის 12.00 საათამდე გამოაგზავნეთ თქვენი სახელი და გვარი, პირადი ნომერი და სტუდბილეთის ნომერი შემდეგ მისამართზე: pr@iliauni.edu.ge.

გია დვალის ლექციების ციკლი ფიზიკისა და კოსმოლოგიის ფუნდამენტურ საკითხებში
2010-03-29 13:38
29 მარტიდან 9 აპრილამდე, 16.00 საათზე, ფიზიკის ინსტიტუტის გ. ხუციშვილის აუდიტორიაში შედგება გია დვალის ლექციების ციკლი “ნაწილაკების ფიზიკისა და კოსმოლოგიის ზოგიერთი ფუნდამენტური საკითხი”.

სტიპენდიების პროგრამის პრეზენტაცია
2010-03-30 00:00
ოთხშაბათს, 31 მარტს, 17:00 საათზე, ილიას სახელმწიფო უნივერსიტეტში (A კორპუსი, 101-ე აუდიტორია; მის: ი.ჭავჭავაძის 32) სააქციო საზოგადოება „ქართული ფოლადი” გამართავს სტიპენდიების პროგრამის პრეზენტაციას.
სააქციო საზოგადოება „ქართული ფოლადი” საქართველოს უნივერსიტეტების ბაკალავრიატის მესამე კურსელთათვის აცხადებს კონკურსს სტიპენდიის მოსაპოვებლად. კონკურსი შედგება სამი ტურისგან, საბოლოოდ კი შეირჩევა 10 სტიპენდიანტი. გამორჩეულ სტუდენტებს 1 წლის განმავლობაში დაენიშნებათ სტიპენდია 200 ლარის ოდენობით.
საკონკურსო პირობებს გაეცნობით პრეზენტაციაზე.

საჯარო ლექცია ”სიყვარულის შესახებ”
2010-03-30 00:00
ხუთშაბათს, 1 აპრილს, 15:00-ზე ილიას სახელმწიფო უნივერსიტეტის ა კორპუსის 101-ე აუდიტორიაში გაიმართება ფილოსოფოს ლევან ღამბაშიძის საჯარო ლექცია “სიყვარულის შესახებ”. განხილული იქნება სტენდალის ამავე დასახელების ნაწარმოები.
დასწრება თავისუფალია.
მისამართი: ი. ჭავჭავაძის გამზირი 32, ”ა” კორპუსი, 101-ე აუდიტორია

შეხვედრა ეროვნული სამაგისტრო გამოცდების ჯგუფთან
2010-03-31 00:00
6 აპრილს, 15.00 საათზე, 101 – ე აუდიტორიაში (A კორპუსი) გამოცდების ეროვნული ცენტრის საერთო სამაგისტრო გამოცდის ჯგუფი შეხვდება სტუდენტებს, რომელთაც სურთ მაგისტრატურაში სწავლის გაგრძელება და უპასუხებს მათ კითხვებს საერთო სამაგისტრო გამოცდებთან დაკავშირებით.

სამაგისტრო პროგრამების პრეზენტაცია
2010-03-31 13:39
ხუთშაბათს, 1 აპრილს, 17.00 საათზე, ავსტრიული ბიბლიოთეკის დარბაზში გაიმართება ანგლისტიკის, გერმანული ფილოლოგიის, რომანისტიკის და გამოყენებითი უცხო ენების სამაგისტრო პროგრამების პრეზენტაცია.
მაგისტრატურაში სწავლის გაგრძელების მსურველებს შესაძლებლობა ექნებათ, შეიტყონ, რას სთავაზობს წარმოდგენილი პროგრამები, როგორია მიღების და სწავლის პირობები, რამდენი სტუდენტის მიღებაა შესაძლებელი. სტუმრებს შესაძლებლობა ექნებათ, კითხვები დაუსვან პროგრამაში ჩართულ პროფესორებს. პრეზენტაცია ღიაა ნებისმიერი მსურველისთვის.

სპორტის ფაკულტეტი: ღია კარის დღე
2010-04-01 00:00
17, 24 აპრილსა და 1 მაისს 12:00 საათზე, ილიას სახელმწიფო უნივერსიტეტის „ა” კორპუსის (ჭავჭავაძის 32) 101-ე აუდიტორიაში გაიმართება საბაკალავრო პროგრამების ღია კარის დღე, სადაც საშუალება გექნებათ მიიღოთ თქვენთვის საინტერესო ინფორმაცია სპორტულ ტურთან დაკავშირებით.
დასწრება თავისუფალია.

ტალინის ტექნოლოგიური უნივერსიტეტის პრეზენტაცია
2010-04-06 00:00
ოთხშაბათს, 7 აპრილს, 14.00 საათზე, 101-აუდიტორიაში (მის: ი. ჭავჭავაძის გამზ.32) ტალინის ტექნოლოგიური უნივერსიტეტის წარმომადგენლი, ქალბატონი ქეით ქისსელი გამართავს პრეზენტაციას. ეს შეხვედრა განსაკუთრებით საინტერესო იქნება იმ სტუდენტებისათვის, ვისაც სურთ გაიარონ სამაგისტრო პროგრამები ტალინის ტექნოლოგიურ უნივერსიტეტში.
http://www.ip.ttu.ee/

ახლო აღმოსავლეთი და კავკასიის გეოპოლიტიკა
2010-04-06 00:00
ოთხშაბათს, 7 აპრილს, 17:00 საათზე ილიას სახელმწიფო უნივერსიტეტში (A კორპუსი, 101-ე აუდიტორია, მის: ი. ჭავჭავაძის 32) ებრაელი პროფესორი არნონ სოფერი წაიკითხავს ლექციას თემაზე: „ახლო აღმოსავლეთი და კავკასიის გეოპოლიტიკა”. არნონ სოფერი ჰაიფას უნივერსიტეტის გეოგრაფიის პროფესორია და იკვლევს ახლო აღმოსავლეთისა და კავკასიის გეოპოლიტიკის საკითხებს.
http://www.biu.ac.il/soc/besa/water/soffer.html

სპორტის ფაკულტეტი: ღია კარის დღე
2010-04-07 00:00
24 აპრილს 12:00 საათზე, ილიას სახელმწიფო უნივერსიტეტის „ა” კორპუსის (ჭავჭავაძის 32) 101-ე აუდიტორიაში გაიმართება საბაკალავრო პროგრამების ღია კარის დღე, სადაც საშუალება გექნებათ მიიღოთ თქვენთვის საინტერესო ინფორმაცია სპორტულ ტურთან დაკავშირებით.
დასწრება თავისუფალია.

14 აპრილი: ეკონომიკური პოლიტიკა და ევროინტეგრაცია
2010-04-09 00:00
დებატები საჯარო პოლიტიკაზე – 14 აპრილს 17.00 საათზე -“ეკონომიკური პოლიტკა და ევროინტეგრაცია” – საქარლველოს პრემიერ-მინისტრის მრჩეველი ეკონომიკურ საკითხებში ვახტანგ ლეჟავა, GEPLAC-ის ( http://www.geplac.ge/eng/) დირექტორი კახა გოგოლაშვილი, GEPLAC Team Leader – კლაუდიუს მანიოტისი. ა კორპუსის 101-ე აუდიტორია (ი. ჭავჭავაძის გმ. 32) დასწრება თავისუფალია.

14 აპრილს, შედარებითი ლიტერატურის საღამო
2010-04-09 00:00
ოთხშაბათს, 14 აპრილს, 18.00 საათზე, კაფე ლიგამუსში, (ჭავჭავაძის 32), გაიმართება შედარებითი ლიტერატურის მორიგი საღამო. პროფესორი ლალი ჯოხაძე წაიკითხავს მოხსენებას “სოციალური ენტროპია თომას პინჩონის ლიტერატურული კრიტიკისათვის”.

უნიკინო 16 აპრილი, 2010: ”აქიცინე ძაღლი”
2010-04-12 00:00
16 აპრილს, 18.00 საათზე, უნიკინოში ნახავთ ბარო ლევინსონის ფილმს, ”აქიცინე ძაღლი”, რობერტ დენიროს, დასტინ ჰოფმანის და ენ ჰეჩის მონაწილებით.
მისამართი: ი. ჭავჭავაძის გამზ. 32, 101 – ე აუდიტორია.

გამოფენა ილიას სახელმწიფო უნივერსიტეტში
2010-04-12 21:29
12 აპრილს 12:00-დან 18:00-მდე ილიას სახელმწიფო უნივერსიტეტში (A კორპუსი, 101-ე აუდიტორია; მის: ი. ჭავჭავაძის #32) სტუდენტური თვითმმართველობის ინიციატივით გაიმართება ნახატების გამოფენა-კონკურსი. კომპეტენტური ჟიურის მიერ გამოვლინდებიან გამარჯვებულები და დასაჩუქრდებიან „პარნასის” სასაჩუქრე ბარათებითა და სხვადასხვა პრიზებით.

ამერიკის საკონსულოს ახალი სავიზო პროცედურის პრეზენტაცია ილიას სახელმწიფო უნივერსიტეტში
2010-04-12 21:34
ამერიკის შეერთებული შტატების ვიზის მიღება გამარტივდა. 1 მაისიდან აშშ-ს საკონსულოში სავიზო აპლიკაციის ფორმა იცვლება. დღეისათვის არსებულ სამ ანკეტას მხოლოდ ერთი (DS160) ჩაანაცვლებს.
სამშაბათს, 13 აპრილს, ილიას სახელმწიფო უნივერსიტეტში გაიმართა ამერიკის საკონსულოს ახალი სავიზო პროცედურის პრეზენტაცია, რომლის მიზანი იყო ახალი ონლაინ სისტემის გაცნობა უმაღლესი საგანმანათლებლო დაწესებულებების საერთაშორისო ურთიერთობების სამსახურებისა და სტუდენტებისთვის. ამიერიდან მოქალაქეებს საშუალება ექნებათ, ელექტრონულად შეავსონ სავიზო განაცხადი.
პრეზენტაცია წარმოადგინეს ამერიკის შეერთებული შტატების საკონსულოს წარმომადგენლებმა და საქართველოს განათლებისა და მეცნიერების მინისტრის მოადგილემ – ნოდარ სურგულაძემ. ამასთანავე, ამერიკის საელჩოს წარმომადგენლებმა საზღვარგარეთ სწავლასთან დაკავშირებით რეკომენდაციები მისცეს დაინტერესებულ სტუდენტებს.

ზუსტი და საბუნებისმეტყველო სამაგისტრო პროგრამების პრეზენტაცია
2010-04-12 21:38
სამშაბათს, 13 აპრილს, 18:00 საათზე ილიას სახელმწიფო უნივერსიტეტში (A კორპუსი, 101-ე აუდიტორია, მის: ი. ჭავჭავაძის #32 ) გაიმართება ზუსტი და საბუნებისმეტყველო სამაგისტრო პროგრამების პრეზენტაცია.
საბუნებისმეტყველო პროგრამების პრეზენტაცია (18.00) მოიცავს შემდეგ მიმართულებებს: ეკოლოგია და კონსერვაციული ბიოლოგია (ეკოლოგია, ბიოლოგიური რესურსების მენეჯმენტი და დაცვა),მოლეკულური მეცნიერებები (მოლეკულური ბიომეცნიერებები, ბიოფარმაცია) და ინტეგრაციული ნეირომეცნიერებები.
ზუსტი მეცნიერებების (ფიზიკა, მათემატიკა) პროგრამების პრეზენტაცია (18.30) მოიცავს შემდეგ მიმართულებებს: ბიოფიზიკა, ექსპერიმენტული მაღალი ენერგიების ფიზიკა, თეორიული ფიზიკა, თანამედროვე მათემატიკის პარადიგმები და გამოყენებები, აბასთუმნის ასტროფიზიკური ობსერვატორიის გაერთიანებული პროგრამა (ვარსკვლავთა და გარეგალაქტიკური ასტრონომია, მზის ფიზიკა, კოსმოლოგია, ატმოსფეროს და იონოსფეროს ფიზიკა).

ღია კარის დღე: ბიზნესისა და სამართლის ფაკულტეტი
2010-04-12 21:39
ბიზნესისა და სამართლის ფაკულტეტის მაგისტრანტობის მსურველთათვის ღია კარის დღე გაიმართება 17 აპრილს, 11.00 საათზე ილიას სახელმწიფო უნივერსიტეტის “ა” კორპუსის 101 – ე აუდიტორიაში.
მის: ი. ჭავჭავაძის გამზ. 32, “ა” კორპუსი, 101 – ე აუდიტორია.

შედარებითი ლიტერატურის მორიგი საღამო
2010-04-13 12:07

”ეკონომიკური პოლიტიკა და ევროინტეგრაცია”
2010-04-13 16:31
“დებატები საჯარო პოლიტიკაზე” 14 აპრილს 17.00 საათზე: ეკონომიკური პოლიტიკა და ევროინტეგრაცია”.
მონაწილეობენ: საქართველოს პრემიერ-მინისტრის მრჩეველი ეკონომიკურ საკითხებში – ვახტანგ ლეჟავა, GEPLAC-ის ( http://www.geplac.ge/eng/) დირექტორი კახა გოგოლაშვილი, GEPLAC-ის ჯგუფის ხელმძღვანელი კლაუდიუს მანიოტისი.
მისამართი: ილიაუნის A კორპუსის 101-ე აუდიტორია (ი. ჭავჭავაძის გამზირი №32). დასწრება თავისუფალია.

შეხვედრა ავტორთან: მცირე ომი, რომელმაც შესძრა მსოფლიო
2010-04-14 10:43
“მცირე ომი, რომელმაც შესძრა მსოფლიო” – შეხვედრა წიგნის ავტორთან რონალდ ასმუსთან გაიმართება ხუთშაბათს, 15 აპრილს, 16.00 საათზე ილიას სახელმწიფო უნივერსიტეტში (ი. ჭავჭავაძის გამზ. 32, ა კორპუსისი 101-ე აუდიტორია) . დასწრება თავისუფალია.

დონორთა კლუბის პრეზენტაცია: „უანგარო დონორობა“
2010-04-14 16:42
პარასკევს, 16 აპრილს, 12:00 საათზე, (A კორპუსის 101-ე აუდიტორია) ილიას სახელმწიფო უნივერსიტეტში სტუდენტური თვითმმართველობის ინიციატივით გაიმართება დონორთა კლუბის პრეზენტაცია: „უანგარო დონორობა”, რომლის მიზანია სისხლის უანგარო დონაციის პოპულარიზაცია და დონორობის შესახებ საზოგადოებისთვის ინფორმაციის მიწოდება.
საქართველოში სისხლის დონაცია ძირითადად ფასიანია. განვითარებული ქვეყნების მრავალწლიანმა გამოცდილებამ აჩვენა, რომ სისხლის უსაფრთხოების ერთ-ერთი უპირველესი პირობაა ქვეყანაში უანგარო დონორობის ინსტიტუტის ჩამოყალიბება. აუცილებელია ფასიანი დონორების ჩანაცვლება უანგარო დონორებით.

ლექციების სერია ეკოლოგიაში
2010-04-15 11:48
შაბათს, 17 აპრილს, 17:00 საათზე ილიას სახელმწიფო უნივერსიტეტში (101-ე აუდიტორია, “ა” კორპუსი) გაიმართება პროფესორ დავით თარხნიშვილის ლექცია თემაზე: “მოკლევადიანი და გრძელვადიანი ეკოლოგიური წარმატება: ენდემური ერთსქესიანი ხვლიკები ავიწროვებენ მათ წინაპარ ორსქესიან სახეობებს”.
დასწრება თავისუფალია. მის.: ი. ჭავჭავაძის #32

უნიკინო 23 აპრილს: ”ქვიშის ქვეშ”
2010-04-20 18:28
პარასკევს, 23 აპრილს უნიკინოში ნაჩვენები იქნება ფრანგი რეჟისორის, ფრანსუა ოზონის ფილმი “ქვიშის ქვეშ” (2000). შარლოტ რამპლინი, ბრუნო კრემერი და ჟაკ ნოლოტის მონაწილეობით.
დასაწყისი 18.00 საათზე, A კორპუსი (ჭავჭავაძის 32), აუდიტორია 101. დასწრება თავისუფალია. http://www.imdb.com/title/tt0240913/

განათლების ადმინისტრირების სამაგისტრო პროგრამის პრეზენტაცია 4 მაისს
2010-04-21 00:00
2010 წ. 3 და 4 მაისს, 4 საათზე, ილიას სახელმწიფო უნივერსიტეტის განათლების ადმინისტრირების პროგრამა ატარებს ღია პრეზენტაციას, მისამართზე: ი. ჭავჭავაძის გამზ. 32 (ყოფილი “სულხან საბას” შენობა), პირველი სართული.
ილიას სახელმწიფო უნივერსიტეტი აცხადებს მიღებას განათლების ადმინისტრირების 2-წლიან სამაგისტრო პროგრამაზე, რომელიც მომზადებულია ილიას სახელმწიფო უნივერსიტეტისა და კალიფორნიის უნივერსიტეტის მიერ (UCLA).
განათლების ადმინისტრირების პროგრამის მიზანია მოამზადოს ლიდერები, რომლებსაც ექნებათ საჭირო ცოდნა და შესაძლებლობები საქართველოსა და მის ფარგლებს გარეთ წარმატებით მართონ განათლების სფეროსთან დაკავშირებული ნებისმიერი დაწესებულება ან პროცესი. პროგრამის დამთავრებულებს მაღალ დონეზე ეცოდინებათ განათლების სფეროს კვლევა, მენეჯმენტი, ეცოდინებათ განათლებასთან დაკავშირებული სოციალური კონტექსტების შესახებ. თეორიული კურსების გარდა, პროგრამა ითვალისწინებს საინტერესო პრაქტიკულ სამუშაოებს.
მისანიჭებელი აკადემიური ხარისხი: განათლების ადმინისტრირების მაგისტრი.
დამატებითი ინფორმაციისთვის იხილეთ ბმული.>>

”დარვინის დღე” ილიაუნიში
2010-04-21 22:09
23 აპრილს, 13:00 საათზე, ილიას სახელმწიფო უნივერსიტეტში (ჩოლოყაშვილის 3/5, G კორპუსი, მე-5 სართული) აღინიშნება “დარვინის დღე”.
ბრიტანეთის საბჭოს და ეროვნული მუზეუმის ერთობლივი პროექტის ფარგლებში, რომელიც ეძღვნება დარვინის დაბადებიდან 200 წლისა და ნაშრომ „სახეობათა წარმოშობის” გამოქვეყნებიდან 150 წლის იუბილეს, ილიას სახელმწიფო უნივერსიტეტში გამოფენა და საჯარო ლექცია გაიმართება.
დარვინის მთავარი ნაშრომი „სახეობათა წარმოშობა” 150 წლის წინ დაიბეჭდა. ბევრი მეცნიერის აზრით, დარვინი წინ უსწრებდა თავის ეპოქას. ევოლუციის რევოლუციური თეორია მეცნიერებას აპირისპირებს სარწმუნოებასთან, რის გამოც დისკუსია დღესაც აქტუალურია.
ღონისძიებაზე სიტყვით გამოვლენ ილიას სახელმწიფო უნივერსიტეტის რექტორი, პროფესორი გიგი თევზაძე, პროფესორი დავით თარხნიშვილი და ვრცელ მოხსენებას გააკეთებს ეროვნული მუზეუმის დირექტორი დავით ლორთქიფანიძე.

სპორტის ფაკულტეტის ღია კარის დღე
2010-04-23 17:36
24 აპრილს 12:00 საათზე ილიას სახელმწიფო უნივერსიტეტის სპორტის ფაკულტეტი ატარებს ღია კარის დღეს 2010-2011 სასწავლო წლის საბაკალავრო პროგრამებთან დაკავშირებით.
ფაკულტეტი 2010-2011 სასწავლო წელს მიღებას აცხადებს ორ საბაკალავრო პროგრამაზე:
• ფიზიკური აღზრდის მასწავლებელი (მისაღები კონტიგენტი – 50).
• გუნდური/ინდივიდუალური სპორტის სახეობების მწვრთნელი (მისაღები კონტიგენტი – 100).
სასპორტო საგანმანათლებლო პროგრამის ბაკალავრიატზე ჩასარიცხად აბიტურიენტი გადის სპორტულ ტურს, რომელიც ტარდება ერთიანი ეროვნული გამოცდების დაწყებამდე.
ღია კარის დღეზე თქვენ მიიღებთ თქვენთვის საინტრესო ინფორმაციას სპორტულ ტურთან დაკავშირებით. (მისამართი: ქ. ჩოლოყაშვილის 3/5, 105-ე აუდიტორია).

სტუდენტთა სამეცნიერო კონფერენცია 2010
2010-04-26 16:40
ილიას სახელმწიფო უნივერსიტეტის სპორტის ფაკულტეტი 2010 წლის 19 მაისს მართავს სტუდენტთა სამეცნიერო კონფერენციას. კონფერენციის მიზანია: ცოდნისა და გამოცდილების გაზიარება, აქტიური და ინიციატივიანი სტუდენტების წარმოჩენა და წახალისება.
სტუდენტებს საშუალება ექნებათ გამოხატონ თავიანთი აზრი და წინადადებები სპორტის ფაკულტეტის ახალ საბაკალავრო პროგრამებთან დაკავშირებით.
გამარჯვებული სტუდენტები და მათი ხელმძღვანელები დაჯილდოვდებიან სიგელებით.
განაცხადის ფორმა:
• მომხსენებლის გვარი, სახელი,
• სასწავლო სტატუსი,
• მისამართი, ტელეფონი (მობილური) ელექტრონული ფოსტის მისამართი
• მოხსენების სათაური
• მეცნიერ-ხელმძღვანელის სახელი, გვარი, სტატუსი.
მასალების გაფორმების წესი:
• ტექსტის ენა – ქართული;
• ფურცლის ზომა – A – 4;
• მინდორი: ზევით-ქვევით – 2სმ; მარჯვნივ1,5 სმ, მარცხნივ – 3სმ;
• შრიფტი – აკადნუსხური;
• შრიფტის ზომა – 12;
• სტრიქონებს შორის მანძილი -1,5.
თეზისების ტექსტის ფორმატი:
• თემის სახელწოდება: აკადნუსხური, bold, 14;
• ავტორი: აკადნუსხური, bold, 12, ინიციალები (გვარის წინ), ავტორის და ხელმძღვანელის გვარი დაიბეჭდება მარჯვნივ, ინიციალები იბეჭდება ინტერვალის გარეშე იტალიკით;
• ძირითადი ტექსტი: აკადნუსხური, 12.
მომხსენებლის რეგლამენტი განისაზღვრება 10 წუთით.
თეზისების წარმოდგენა შესაძლებელია ელექტრონული ფოსტით,
unisport@iliauni.edu.ge
ან პირადად (CD-ზე ჩაწერილი)
დამატებითი ინფორმაციისთვის დაგვიკავშირდით:
22 99 70
განაცხადების შემოტანა: 2010 წლის 10 მაისამდე.

კონსულტაციები საერთო სამაგისტრო გამოცდებთან დაკავშირებით
2010-04-26 20:10
ილიას სახელმწიფო უნივერსიტეტის სამაგისტრო და სადოქტორო ფაკულტეტი სთავაზობს კონსულტაციებს საერთო სამაგისტრო გამოცდებთან დაკავშირებით. პირველი შეხვედრა ჩატარდება ოთხშაბათს, 28 აპრილს, 18.00 ავსტრიული ბიბლიოთეკის შენობაში (ჩოლოყაშვილის 3/5, ვაკის პარკის წინ) და მიეძღვნება ანალიტიკურ წერას.

სემინარი: 'ესპანეთი– საქართველო: ცვლილებების ანარეკლი'
2010-04-27 00:00
30 აპრილს ილიას სახელმწიფო უნივერსიტეტი ოლოფ პალმის საერთაშორისო ფონდთან ერთად ატარებს ქართულ-ესპანურ სემინარს „ესპანეთი – საქართველო: ცვლილებების ანარეკლი”.
სემინარზე მოხსენებით გამოვლენ ესპანელი და ქართველი ექსპერტები. შეხვედრის თემატიკა შეეხება პოლიტიკურ, ეკონომიკურ და სოციალურ ცვლილებებს ესპანეთსა და საქართველოს შორის.
სემინარი გაიმართება ილიას სახელმწოფო უნივერსიტეტში (A კორპუსი, 101-ე აუდიტორია. მის.: ი. ჭავჭავაძის #32) ესპანურ და ქართულ ენებზე სინქრონული თარგმანის თანხლებით. მონაწილეობა შეუძლია ნებისმიერ მსურველს. რეგისტრაცია 29 აპრილამდე.
რეგისტრაციისთვის მოგვწერეთ ელფოსტაზე: seminariogeorgia@gmail.com
